கோலாலம்பூர் சாலைகளின் பட்டியல்

கோலாலம்பூர் சாலைகளின் பட்டியல் (ஆங்கிலம்: List of roads in Kuala Lumpur; மலாய்: Senarai jalan raya di Kuala Lumpur) என்பது மலேசியாவின் தலைநகரான கோலாலம்பூர் மாநகரத்தில் உள்ள சாலைகளின் பட்டியல் ஆகும்.

கோலாலம்பூர் மாநகரம்; புதிதாக உருவாகப்பட்ட நவீனமய விரைவுச் சாலைகள்; நெடுஞ்சாலைகள்; சுற்றுவட்டச் சாலைகள்; 200 ஆண்டுகளுக்கும் முந்தைய பழைய சாலைகள்; பழைய தெருக்கள், போன்ற பல்வகையான வழித்தடங்களைக் கொண்டுள்ளது. 

கோலாலம்பூர் மாநகரம்; மற்றும் அதைச் சுற்றியுள்ள புறநகர்களின் சாலைப் பெயர்கள், பிரித்தானிய மலாயா ஆட்சிக் காலத்தின் போது பெயரிடப்பட்டவை ஆகும். அவை பெரும்பாலும் ஆங்கில மொழியில் பெயரிடப்பட்டன.

பொது

பிரித்தானியப் பிரமுகர்கள், உள்ளூர்ப் பிரமுகர்கள், மலாயா அரசப் பரம்பரையினர், மாநில மாவட்டங்கள், வட்டாரங்கள், உள்ளூர் மக்கள், உள்ளூர் அடையாளங்கள் அல்லது உள்ளூர்ப் புவியியல் அடையாளங்கள் ஆகியவற்றின் பெயரால் கோலாலம்பூர் சாலைகளின் பழைய பெயர்கள் பெயரிடப்பட்டு இருந்தன.

வரலாறு

1957-இல் மலாயா விடுதலை அடைந்து 1963-இல் மலேசியா உருவானது. 1967-இல் மலேசியாவின் அதிகாரப்பூர்வ மொழியாக மலாய் மொழி ஏற்றுக்கொள்ளப்பட்டது. அதைத் தொடர்ந்து, கோலாலம்பூரில் உள்ள தெருக்களின் பெயர்கள் மலாய் மொழியில் மொழிபெயர்க்கப்பட்டன. 

எடுத்துக்காட்டாக, பழைய சந்தைச் சதுக்கம் (Old Market Square) என்பது 'மேடான் பசார் பெசார்' என்றும் போச் அவென்யூ (Foch Avenue) என்பது 'போச் சாலை' என்றும் எளிய நடைமுறையில் மொழிபெயர்க்கப்பட்டன.

காலனித்துவ நடைமுறை

1981-ஆம் ஆண்டில், மலேசியாவில் புதிதாக தேர்ந்தெடுக்கப்பட்ட பிரதமர் மகாதீர் முகமது, காலனித்துவ நடைமுறையை நீக்கம் செய்ய வேண்டும் எனும் கொள்கைப்பாட்டிற்கு முன்னுரிமை வழங்கினார். அதன் ஒரு பகுதியாக, பெரும்பாலான தெருக்களின் பெயர்கள் ஒட்டுமொத்தமாக மறுபெயரிடப்பட்டன. 

முன்னர் ஆங்கிலத் தனமையைக் கொண்டிருந்த தெருக்களின் பெயர்கள்; உள்ளூர் மலாய்ப் பிரமுகர்கள், மலாய்ப் பண்பாடு மற்றும் மலாயா/மலேசியாவில் உள்ள முக்கிய அரசியல்வாதிகளை நினைவுகூரும் பெயர்களுக்கு மாற்றம் செய்யப்பட்டன. 2007-இன் பிற்பகுதியில் கோலாலம்பூர் மாநகராட்சி மேலும் பல சீரமைப்புகளைக் கோன்டு வந்தது. அந்த வகையில், பழைய தெருப் பெயர்களை மறுப்பெயரிடும் கொள்கைப்பாடு, இன்றுவரை தொடர்கிறது.

சர்ச்சைகள்

மலாயா விடுதலைக்கு முந்தைய தெருக்களின் பெயர்களில் மாற்றங்கள் செய்வதைப் பொதுமக்கள் பொதுவாக ஏற்றுக் கொண்டாலும், தொடர்ச்சியான மறுபெயரிடுதல் கொள்கை, உள்ளூர்ச் சமூகங்களின் தாக்கத்தை ஈர்த்தது. கோலாலம்பூர் தெருக்களின் வரலாறு குறித்து, பொதுமக்களிடையே விழிப்புணர்வு ஏற்பட்டு வரும் காலக் கட்டத்தில், தொடர்ச்சியான பெயர் மாற்றங்கள் அவர்களிடையே வெறுப்பையும் மனநிறைவின்மையையும் ஏற்படுத்தியதாகவும் அறியப்படுகிறது. 

முன்புள்ள பெயர்கள் சுருக்கமாக இருந்தன. அவற்றை எளிதாக நினைவில் வைத்துக் கொள்ள முடிந்தது. புதிதாக வைக்கப்படும் பெயர்கள் நீண்ட பெயர்களாக இருப்பதாலும்; சுற்றி வளைக்கப்பட்ட பெயர்களாக இருப்பதாலும்; அவற்றை நினைவில் வைத்துக் கொள்ள சிரமங்கள் ஏற்படுவதாகவும் கருத்துகள் தெரிவிக்கப்பட்டன. 

குறிப்பாக, சாலையைப் பயன்படுத்துபவர்கள், அஞ்சல் பயனர்கள் மற்றும் வரலாற்றாசிரியர்கள் போன்றவர்கள் தங்களின் மனக்குறைகளைத் தெரிவித்தனர். பொதுமக்களிடம் இருந்து எதிர்ப்புகளும் தோன்றின. 

இத்தகைய சர்ச்சைகளுக்கு மத்தியிலும் பெயர் மாற்றங்கள் தொடர்ந்தன. இன்று வரையிலும் தொடர்கின்றன.

மலேசிய சாலை வகை

 நெடுஞ்சாலை - Highway -Lebuhraya
 சுற்றுவட்டம் - Circular - Pekeliling
 சுற்று - Circus - Bulatan
 முனை - Close - Pinggir/Pinggiran (e.g. Ridley Close/Pinggir Ridley)
 வளைவு - Crescent - Lengkok (e.g. Bellamy Crescent/Lengkok Bellamy)
 பகுதி - Drive – Persiaran (e.g. Hampshire Drive/Persiaran Hampshire)
 மனைப் பூங்கா - Gardens – Taman (e.g. Maxwell Garden/Taman Maxwell)
 சிறு தொகுதி - Grove - Gerbang (e.g. Lower Ampang Grove/Gerbang Ampang Hilir)
 குன்று - Hill - Langgak (e.g. Tunku Hill/Langgak Tunku)
 வழிச் சாலை - Lane – Lorong (e.g. Horse Lane/Lorong Kuda)
 மலை - Mount - Puncak
 இடம் - Place - Laman (e.g. Seputeh Place/Laman Seputeh)
 உயர்விடம் - Rise - Changkat (e.g. Bukit Bintang Rise/Changkat Bukit Bintang)
 சாலை - Road – Jalan (e.g. Perak Road/Jalan Perak)
 சுற்றுச் சாலை - Ring Road - Lingkaran (e.g. Lingkaran Syed Putra)
 சதுக்கம் - Square – Medan (e.g. Old Market Square/Medan Pasar Lama)
 தெரு -Street – Lebuh (e.g. Menjalara Street/Lebuh Menjalara)
 நடைபாதை - Walk - Pintas

பழைய சாலைகள்

முக்கிய சாலைகள்

குறிப்பிடத்தக்க சாலைகள்

மேலும் காண்க
 துவாங்கு அப்துல் ரகுமான்
 மவுண்ட்பேட்டன் பிரபு
 அப்துல் ரசாக் உசேன்
 வீ. தி. சம்பந்தன்
 டான் சியூ சின்
 யாப் ஆ லோய்

காட்சியகம்
கோலாலம்பூர் சாலைகளின் காட்சிப் படங்கள்:

மேலும் காண்க
 துன் சம்பந்தன் சாலை
 அம்பாங் சாலை
 கிள்ளான் லாமா சாலை
 பங்சார் சாலை
 புக்கிட் பிந்தாங் சாலை

மேற்கோள்கள்

வெளி இணைப்புகள்
 Larry Lam's Guide Note: Old Names of Roads in KL
 Kuala Lumpur road map, circa 1960
 Mariana Isa & Maganjeet Kaur (2015), Kuala Lumpur Street Names, Marshall Cavendish: Singapore. 

கோலாலம்பூர் சாலைகள்
கோலாலம்பூர் சுற்றுலா இடங்கள்